# Carles Frigola Serra

Carles Frigola i Serra (Borrassà 15 de setembre de 1944).Descendent d'una família de pagesos i propietaris rurals de Borrassà, els Triter -Morató- Frigola que es remunta al segle XVI. Dins d'aquesta família van destacar l'escriptor, dramaturg i periodista Josep Morató i Grau (1875-1918) i l'advocat i catedràtic Angel Frigola i Morató (1897-1974) que malgrat patir un consell de guerra al 1939-40, i desterrat a Almeria de per vida, va ocupar el càrrec de director de l'Escola de Magisteri d'aquesta ciutat, on avui en dia un CEIP porta el seu nom.
Fill de Josep Frigola i Taberner (1915-2009) que va ser el metge de Borrassà entre 1940 -1985 i de Maria Serra i Montcanut (1914- 1992), modista que treballava a Figueres i que seguia de prop el treball de Balenciaga a Barcelona.Llicenciat en Medicina per la Universitat de Saragossa. Psiquiatre. Psicoanalista. Metge de família a Peralada i a Pont de Molins. Diplomat en la Tavistock Clinic i en l'Institute_of_Group_Analysis de Londres. En la dècada del 1970, va formar part del moviment de psiquiatria comunitària (antipsiquiatria) amb Ronald Laing i Aaron Esterson a la Philadelphia Association. Va fundar Existencialia, que va ser la primera comunitat terapèutica anti-psiquiàtrica del nostre país. Va publicar aquesta experiència terapèutica a les revistes de contracultura de l'època: Ajoblanco, Ozono,la revista françesa SEXPOL sexologie et politique i l'anglesa Energy & Character. Des de 1978 amb la col·laboració inicial de Eva Reich, ha divulgat l'obra de Wilhelm Reich a Espanya. Premi Pascual i Prats del Col·legi de Metges i de l'Agrupació de Ciències Mediques de Girona l'any 1975.
En la dècada de 1980-1990 va participar amb Luis Racionero, Evarist Valles; Esteve Albert, Narcís Costa "Siset" i altres en les trobades d'Albons. Un grup gastronòmic i de tertúlia que la gent del lloc anomenava Els Folls de l'Empordà". Fruit d'aquestes tertúlies va escriure els llibres: Los Angeles Caidos , que Sanchez Dragó va presentar en el seu programa de TVE (1990) "La noche: el mundo por montera" i Dalmau de Creixell i altres escrits empordanesos. Des de 1992 va col·laborar amb l'artista italiana Marisa Martelli en un projecte sobre geometria sagrada i jardineria a Mas Morató de Creixell (Alt Empordà) l'actual El Jardí Terapèutic.
És autor de més de cinquanta articles científics i diversos llibres: El Cuerpo Dividido (Olañeta,1980); Wilhem Reich: el autor y su obra (Barcanova: 1981); Los ángeles caídos (Kairós, 1989); El carácter femenino (Laertes, 2002); Primeros Auxilios Emocionales (Laertes, 2004); La Inmaculada Decepción: Cordura, Locura y Sabiduría (Laertes, 2006); El Cavaller Dalmau de Creixell i altres escrits empordanesos (Brau, 2008); Reich: Cuerpo y Psicoanalisis (Laertes, 2011); Cartas de Freud a Reich (Laertes, 2016) i Anatomia de las Emociones (Laertes, 2021);La Plaga Emocional (Letrame 2021).
És president d'ACOR. Associació Catalana d'Orgonomia. Director de la Fundació Wilhelm Reich a Espanya. Col·labora en la revista GiroSalut.

## Referències

* ↑ «Diccionari històric de periodistes catalans - DHPC - Institut d'Estudis Catalans» (en catalana). Institut d'Estudis Catalans. [Consulta: 19 abril 2024].
* ↑ Coll, Santi «"De Borrassà a Almeria, la petjada d'un mestre represaliat"». Empordà ( diari), 26 novembre 2024. Dimarts.
* ↑ «Our vision, mission and values» (en anglès). [Consulta: 3 març 2024].
* ↑ «What Is Group Analysis?». [Consulta: 3 març 2024].
* ↑ «Therapeutic community at Kingsley Hall in 1965,» (en anglès). [Consulta: 4 març 2024].
* ↑ «Biografía». [Consulta: 4 març 2024].
* ↑ «THE PHILADELPHIA ASSOCIATION was founded in 1965 by R. D. Laing and colleagues in order to challenge established ways of thinking about and responding to distress.» (en anglès). [Consulta: 8 març2014].
* ↑ «Existentialia; una comunidad terapéutica inspirada en el modelo anglosajón de asistencia que compartió espacio con la Fundación Wilhelm Reich. Sobre esta comunidad y su conexión con la antipsiquiatría inglesa escribiría en 1978 en la revista Ajoblanco.». [Consulta: 4 març 2024].
* Emporda Cultura.'Cartas de Freud a Reich' del Doctor Carles Frigola es presenta a la biblioteca de Figures. https://www.emporda.info/cultura/2017/03/02/cartas-freud-reich-doctor-carles-50928845.html
* Bernils.Josep M. Diari Hora Nova "Frigola 'psicoanalitza' Freud" https://www.horanova.cat/frigola-psicoanalitza-freud/ El psiquiatre figuerenc analitza correspondència inèdita entre el creador de la psicoanàlisi i el seu principal deixeble, Wilhelm Reich
* Bernils.Josep M. Diari Hora Nova “La política és una branca de la psiquiatria? https://www.horanova.cat/la-politica-es-una-branca-de-la-psiquiatria/ El psicoanalista empordanés Carles Frigola analitza en el seu llibre La Plaga Emocional la crisi dels partits i la democracia.
* Fabiola Irisarri.Tesi doctoral. Entrevista al Dr Carles Frigola https://vimeo.com/201294761. En l'entrevista Carles Frigola parla de la seva experiència sobre la antipsiquiatria dels anys 70 a Londres
* Entrevista sobre la trajectoria profesional del Dr. Carles Frigola. EADA TV Investigación y Entrevistas Carles Frigola 30/10/2021
* Llistat de llibres publicats https://cfrigola-psiquiatra.blogspot.com/p/blog-page.html
* Enllaç Fundación Wilhelm Reich https://wilhelm-reich.org/
* Enllaç articles revista Girosalut https://compartir-wilhelmreich.blogspot.com/search/label/GiroSalut_Medicina%20orgon%C3%B3mica
* Cursillo de la doctora Eva reich en Valencia. https://elpais.com/diario/1978/04/18/cultura/261698409_850215.html
* Eva Reich : " la ciencia oficial ha ignorado el trabajo de Wilhelm Reich. https://elpais.com/diario/1978/04/26/cultura/262389605_850215.html